WK neem self besluit oor Rusland | Maroela Media
Die Wes-Kaapse regering het op eie houtjie besluit om Rusland se inval van Oekraïne te veroordeel, aangesien die provinsie meen die nasionale regering neem nie sterk genoeg standpunt in nie. Daar is selfs besluit op 'n aantal maatreëls wat onder meer interaksie tussen die Wes-Kaapse regering en Russiese staatsamptenare beperk.
Tydens 'n vergadering van die Wes-Kaapse kabinet Woensdag is ooreengekom dat die Wes-Kaapse regering die Russiese inval "ten sterkste veroordeel" en ook dat die Russiese regering se optrede neerkom op die oortreding van internasionale wette. Die kabinet doen ook 'n beroep op Rusland om onmiddellik hul wapens neer te lê en hul weermag uit Oekraïne te onttrek.
"Hoewel dit ongewoon is vir een provinsie om so 'n sterk standpunt oor 'n internasionale aangeleentheid in te neem, het ons gevoel dit is noodsaaklik om aan ons inwoners, mense van Oekraïne en die res van die wêreld duidelik te maak dat ons nie neutraal kan bly in die lig van so 'n wrede aanval op die demokratiese waardes wat die wêreld hoog op prys stel nie," het premier Alan Winde Woensdag in 'n verklaring gesê.
Om hul punt te bewys, het die kabinet onderneem dat Winde so gou moontlik met die Oekraïniese ambassade in Suid-Afrika moet vergader om hierdie standpunt oor te dra. Geen amptenaar van die Russiese konsulaat of ambassade sal voorts welkom wees by 'n geleentheid wat deur die Wes-Kaapse regering gereël word nie en die provinsiale regering sal ook nie enige geleenthede of vergaderings bywoon wat deur die Russiese ambassade of konsulaat gereël word nie.
Dit is in skrille kontras met die nasionale regering se houding jeens die Russe, aangesien Suid-Afrika se minister van verdediging, Thandi Modise, voorverlede week 'n funksie van die Russiese ambassade in Pretoria bygewoon het.
Volgens Winde is sy regering ook sterk gekant teen die inhegtenisneming van duisende Russe wat sedert die inval teen die oorlog betoog het.
Nuwe humanitêre stroke is Woensdag in Oekraïne heropen, ook in die hoofstad Kiëf, terwyl burgerlikes desperaat uit beleërde stede probeer vlug. Volgens die Verenigde Nasies (VN) het meer as twee miljoen mense reeds uit Oekraïne padgegee.
Intussen het Russiese troepe die net al stywer om Kiëf begin trek.
Nou WEET ons na wie se pype die DA dans…
Dans vir ons Klaradyn, dans!
Jy moet ingeteken wees om te stem15-35Jy moet ingeteken wees om te stem
Dankie oom. Alan. Die ander mense wat gal braak bly seker in een of ander verrotte gedeelte van SA en sal seker die 1stes wees wat WesKaap toe hardloop as die poopoo die waaier tref
Jy moet ingeteken wees om te stem17-11Jy moet ingeteken wees om te stem
Ten minste neem hy ń standpunt in.
Rusland beskerm basies 2 etnies-Russiese gebiede wat weggebreek het van die Ukraine. Dis wat baie in die DA eintlik maar wil hê die Wes-Kaap moet doen: breek weg vanaf die res van SA. So dis vreemd dat die DA nou teen Rusland draai. Behou eerder goeie bande en vra raad by Rusland oor hoe weggebreek kan word.
Net so terloops: in 1768 het Frankryk die eiland Korsika by Oostenryk gekoop. In 1867 het Amerika weer Alaska nogal by Rusland gekoop. So is die Wes-Kaap dalk te koop en wat sou die prys wees?
Jy moet ingeteken wees om te stem12-13Jy moet ingeteken wees om te stem
Ja, as Zorus net stil sou sit toe vroutjie sy hare wou laat sny, kon hy dalk die nuwe 007 speel. Sadly, sal hy nou net soos sy voorganger die mighty Apies moet aandurf en sy eie beaches en plains verdedig. Ahem.